[Video] SA rugbyspeler en sy vrou gaan ouers wordKobus en Juné (Foto: Instagram) Die Sharks-rugbyspeler Kobus van Wyk en sy vrou, Juné, gaan vir die eerste keer ouers word. Die egpaar het dié nuus op Instagram bevestig. “Dit is amptelik – baba Van Wyk [kom] in 2018. God het ons weereens geseën met meer as waarvoor ons kon vra,” het Van Wyk op Instagram laat hoor. Volgens ŉ inskrywing op sosiale media is Juné net ŉ raps langer as nege weke swanger. Sy het gesê die egpaar is in die wolke oor hul “wittebroodbaba”. Van Wyk, vleuel vir die Sharks, het ŉ intieme video op sosiale media gedeel waar die egpaar vir die eerste keer hul pienkvoet se hartklop hoor. “Geen woorde kan hierdie gevoel ooit beskryf nie,” het Juné geskryf. “Here, hierdie is u kind. Dankie, Pappa God, dat u ons kom seën het met hierdie ongelooflike verrassing en die heel grootste blessing. Dankie dat U ons gekies het om hierdie kind se ouers te wees. Ons harte loop oor van dankbaarheid. Mamma en pappa is sooooo lief vir jou, my engel.” [sic] Die egpaar het op 12 Augustus vanjaar op die Brenaissance-wynlandgoed in Stellenbosch die knoop deurgehak. Hul pienkvoet sal na verwagting in Mei volgende jaar gebore word. A post shared by Kobus van Wyk (@kobus__vanwyk)